Suchinthana/si-wikipedia huggingface dataset:
මනිෂ් රායිසිංහාන්

මනිෂ් රායිසිංහාන් (උපත 22 ජූලි 1979) යනුවෙන් හැඳින්වෙන්නේ ඉන්දියානු රූපවාහිනී නළුවකු සහ නිරූපණ ශිල්පියෙකි. ඔහු ජනප්‍රියත්වයට පත්වූයේ ටීන් බාහුරානියාන් රූපවාහිනී කතාමාලාවේ සමීර්ගේ චරිතය නිරූපණය කිරීම හේතුවෙනි. මීට අමතරව ඔහු සුසරාල් සිමර් කා රූපවාහිනී කතාමාලාවේ සිද්ධාන්ත් රාජේන්ද්‍ර භාරද්වාජ්ගේ චරිතය ද නිරූපණය කොට ඇත.

වෘත්තිය

සාර්ථකව රංගන වෘත්තිය වෙත ප්‍රවිෂ්ඨ වීමට සමත් වූ නිරූපණ ශිල්පීන් අතලොස්ස අතුරින් අයෙකි, රායිසිංහාන්‍. ඔහු ජනප්‍රිය මුද්‍රණ සහ රෑම්ප් නිරූපිණ ශිල්පියෙකි. 2002 ග්‍රාසිම් මිස්ටර් ඉන්ඩියා තරගාවලියට සහභාගී වූ ඔහු සමස්ත තරගාවලියෙන්ම සිව්වන ස්ථානය හිමි කරගැනීමට සමත් විය. එහි දී ඔහු නාමයන් තුනක් ජයග්‍රහණය කළේ ය. (ඡායාකාන්ත මහත්මා, හොඳම සිනහව ඇති මහත්මා සහ හොඳින් හැඳිපැළඳි මහත්මා යන) වෘත්තියෙන් යාන්ත්‍රික ඉංජිනේරුවරයකු වන ඔහු සටන් කලා විශේෂඥයකු ද වේ. රෙයිකි විශේෂඥයකු ද වන රායිසිංහන් ඡායාරූපකරණයට දැඩි ඇල්මක් දක්වයි. කරාතේ, කුං ෆු සහ කික්බොක්සිං යන ක්ෂේත්‍ර සඳහා රායිසිංහාන් කළු පටි උසුලයි. ඔහු සිව් වරක් ලෝක ශූරතාව සඳහා සුදුසුකම් සපුරාලූවත්, අනුග්‍රාහකත්වය මඳ වීම හේතුවෙන් ඔහුට ඉදිරියට යාමට නොහැකි විය. රෝලර් ස්කේටිං ක්‍රීඩාවෙන් ඔහු දිස්ත්‍රික් මට්ටමේ ජයග්‍රාහකයකු ද වේ. වර්තමානය වන විට රායිසිංහාන් කලර්ස් ටීවී නාළිකාවේ අතිශයින් ජනප්‍රිය රූපවාහිනී කතාමාලාවක් වන සසුරාල් සිමර් කා තුළ සිද්ධාන්ත් රාජේන්ද්‍ර භාරද්වාජ් චරිතය නිරූපණය කරමින් සිටියි. මෑතක දී ඔහු මධුර් භාණ්ඩර්කර්ගේ චිත්‍රපටයක් වන Heroine චිත්‍රපටයේ චිත්‍රපට තරුවකගේ මිත්‍රශීලී චරිතයක් නිරූපණය කළේ ය. කෙටි චිත්‍රපට නිර්මාණකරුවකු ද වන මනිෂ් රායිසිංහාන් කෙටි චිත්‍රපටකරණය වෙනුවෙන් සම්මාන කිහිපයක්ම හිමි කරගෙන තිබේ. 2016දී ඔහුගේ කෙටි චිත්‍රපටයක් විචාරක පැසසුමට ලක්වූ අතර එය කෑන්ස් චිත්‍රපට උළෙල ඇතුළු සම්භාවනීය චිත්‍රපට උළෙලවල් ගණනාවක් සඳහා තෝරාගැනිණි.

සුසරාල් සිමර් කා කතාමාලාවට අමතරව රායිසිංහාන් කිලේර් කරාඔකේ ආත්කා තෝ ලත්කා, ටීන් බාහුරානියාන්, වාරිස්, කාහින් කිසී රොස්, ජබ් ලව් හුවා, බේටියාන් අප්නි යා පරායා ධාන්, හම් දෝනෝ හේන් අලග් අලග්, රන්ග් බදාල්ති ඕධ්නි, රාත් හොනේ කෝ හේ, කහීන් තෝ හෝගා, රක්ත් සම්බන්ධ්, තුම්හාරි දිශා සහ සප්නා බාබුල් කා...බිදායි යන රූපවාහිනී කතාමාලා සඳහා සිය දායකත්වය සපයා ඇත. රායිසිංහාන්ගේ කෙටි චිත්‍රපට අතර Almost (2016), අන්කහී බාටේන් (2016), When I Met Myself (2016) සහ තෝ මේරා ගාලත් හේ සාහි හේ (2016) වැනි චිත්‍රපට ප්‍රධාන ස්ථානයක් ගනියි.

නිර්මාණ දායකත්වය

රූපවාහිනී වැඩසටහන්

 සුසරාල් සිමර් කා : සිද්ධාන්ත් රාජේන්ද්‍ර භාරද්වාජ්/ ආර්යන් ලෙස
 කිලේර් කරාඔකේ ආත්කා තෝ ලත්කා : ඔහු ලෙසම
 ටීන් බාහුරානියාන් : සමීර් මනෝහර් ඝීවාලා ලෙස
 වාරිස් : සනී ෂෙට්ටි ලෙස
 කාහින් කිසී රොස් : ආදිත්‍ය අපූර්ව සිකන්ද් ලෙස 
 ජබ් ලව් හුවා : අර්ජුන් ලෙස
 බේටියාන් අප්නි යා පරායා ධාන් : නිර්වාන්
 හම් දෝනෝ හේන් අලග් අලග් : ආදිත්‍ය කෝතරි ලෙස
 රන්ග් බදාල්ති ඕධ්නි : රාහුල් ඛන්නා ලෙස
 රාත් හොනේ කෝ හේ
 කහීන් තෝ හෝගා : වරුන් රහේජා ලෙස
 රක්ත් සම්බන්ධ් : මෝහන් ලෙස
 තුම්හාරි දිශා : වීර් ලෙස
 සප්නා බාබුල් කා...බිදායි : සාකේත් ලෙස

චිත්‍රපට

 Heroine - ආරාධිත නිරූපණය

කෙටි චිත්‍රපට

Almost (2016) - අධ්‍යක්ෂණය, නිෂ්පාදනය, කැමරා අධ්‍යක්ෂණය සහ සංස්කරණය
අන්කහී බාටේන් (2016) - රංගන දායකත්වය 
When I Met Myself (2016) - නිර්මාණ අධ්‍යක්ෂණය, සිනෙමාරූපණය
තෝ මේරා ගාලත් හේ සාහි හේ (2016) - අධ්‍යක්ෂණය, කැමරා අධ්‍යක්ෂණය, සංස්කරණය, නිෂ්පාදනය

ආශ්‍රේයයන්

බාහිර සබැඳි
 නිල ට්විටර්

1979 උපත්
ජීවත්වන්නෝ
ඉන්දියානු රූපවාහිනී නළුවෝ
ඉන්දියානු නිරූපණ ශිල්පීන්
ඉන්දියානු සෝප් ඔපෙරා නළුවන්
රේෂ්මි ඝෝෂ්

රේෂ්මි ඝෝෂ් (බෙංගාලි: রেশমি ঘোষ) යනුවෙන් හැඳින්වෙන්නේ ඉන්දියානු රූ රැජිනක සහ නිළියකි. මෑතක දී ඇය විසින් සුසරාල් සිමර් කා රූපවාහිනී කතාමාලාව තුළ ඉන්ද්‍රවතී නැමැති පිශාච ආත්මයේ චරිතය නිරූපණය කරන ලදී.

මුල්කාලීන දිවිය 
ඇය උපත ලබා හැදී වැඩුණේ කොල්කතාවේ ය. ඇය සිය පාසල් අධයාපනය හදාළේ කාර්මල් කන්‍යාරාම පාසලේ දී ය. ඇය සිය BA උපාධිය සම්පූර්ණ කරන ලද්දේ දකුණු කොල්කතාවේ ජෝගමායා දේවි විද්‍යාලය වෙතිනි. මුලින් ඉතා ලැජ්ජාශීලී යුවතියක වූ මෙම බෙංගාලි රූමතිය විශ්වාසයෙන් යුතු නිරූපණ ශිල්පිනියක සහ අපේක්ෂා සහගත නිළියක බවට පත්වූවා ය. ඇයට ලාබාල සොයුරියක ද වේ.

පෞද්ගලික දිවිය
2013 පෙබරවාරි 1 දින කොල්කතාවේ දී රේෂ්මි ඝෝෂ්, සිද්ධාර්ත් වසුදේව් සමග විවාහ වූවා ය. වසුදේව් ශෝභා සෝම්නාත් කි රූපවාහිනී කතාමාලාවේ ඇය සමග ප්‍රධාන චරිත නිරූපණය සිදුකළ නළුවා ද විය. මීට අමතරව රේෂ්මි සහ සිද්ධාර්ත් වසුදේව් බුද්ධා නම් රූපවාහිනී කතාමාලාවේ ද චරිත නිරූපණයෙන් සහභාගී වී තිබේ.

වෘත්තිය
2002දී රේෂ්මි ඝෝෂ් ඉන්දියානු මිහිකත රූ රැජින කිරුළ තමන් සතු කරගැනීමට සමත් වූවා ය. අනතුරුව ඇය බොලිවුඩ් චිත්‍රපට කිහිපයක මෙන්ම රූපවාහිනී මාලා නාට්‍ය සහ වෙළඳ දැන්වීම් සඳහා ද රංගනයෙන් දායක වී තිබේ.

රේෂ්මි සිය රංගන දායකත්වය සැපයූ රූපවාහිනී කතාමාලා අතර ක්‍යුන්කි සාස් භි කභි බාහු ති (2006-2008), කහේ නා කහේ (2007–2008), කිස් දේශ් මේන් හේ මේරා දිල් (2008), ‍කොවුන් ජීතේගා බොලිවුඩ් කා ටිකට් (2008), කරම් අප්නා අප්නා (2008–2009), කායාමත් (2008–2009), මාන් රහේ තේරා පිතා (2010), තේරේ ලියේ (2010–2011), මාතා චෞකි (2011), බාබා ඒසෝ වාර් ධූන්දෝ (2011), ශෝභා සෝම්නාත් කි (2011–2012), පියා කා ඝාර් ප්‍යාරා ලගේ (2011–2013) සහ සාවිත්‍රි (2013–2014) වැනි කතාමාලා ප්‍රධාන වේ. 2014දී ඇය බුදුන් වහන්සේගේ ජීවන පුවත අලලා නිර්මාණය වූ බුද්ධා රූපවාහිනී කතාමාලාවේ මංගලා දේවී නම් චරිතය නිරූපණය කළා ය. 2015දී ඇය සුප්‍රකට ළමා රූපවාහිනී කතාමාලාවක් වූ බාල් වීර්හි දෛත්‍යානිගේ චරිතය නිරූපණය කළා ය. 2015දී ඇය කලර්ස් ටීවී නාලිකාවේ ජනප්‍රිය රූපවාහිනී කතාමාලාවක් වූ සසුරාල් සිමර් කා හි ඉන්ද්‍රවතී ගජේන්ද්‍ර සිං නැමැති දායන්වරියගේ ආත්මයේ චරිතය නිරූපණය කළා ය. 2016දී ඇය සංකත්මෝචන් මහාබලි හනුමාන් මිත්‍යාමය රූපවාහිනී කතාමාලාවේ කෛකේයි‍ බිසවගේ චරිතය නිරූපණය කළා ය.

රූපවාහිනී කතාමාලා

ආශ්‍රේයයන්

බාහිර සබැඳි 
 

බෙංගාලි ජනයා
21වන සියවසේ ඉන්දියානු නිළියන්
ෆෙමිනා මිස් ඉන්ඩියා ජයග්‍රාහිකාවන්
ජෝගමායා දේවි විද්‍යාලයේ උපාධිධාරීන්
කල්කටා විශ්වවිද්‍යාලයේ උපාධිධාරීන්
මිහිකත රූ රැජින නියෝජිතයන්
ජීවත්වන්නෝ
ඉන්දියානු රූපවාහිනී නිළියෝ
ඉන්දියානු චිත්‍රපට නිළියන්
ඉන්දියානු සෝප් ඔපෙරා නිළියෝ
කොල්කතාවේ ජනයා
උපන් වර්ෂ දක්නට නොමැති පුද්ගලයින් (ජීවත්වන්නෝ)
ධීරාජ් ධූපර්

ධීරාජ් ධූපර් (උපත 1984 දිල්ලි) යනුවෙන් හැඳින්වෙන්නේ ඉන්දියානු රූපවාහිනී නළුවකු සහ මෝස්තර නිරූපණ ශිල්පියෙකි. ඔහු ප්‍රේක්ෂකයන් අතර වඩාත් ප්‍රචලිත වූයේ කලර්ස් ටීවී නාළිකාවෙන් විකාශය වූ ජනප්‍රිය රූපවාහිනී කතාමාලාවක් වන සසුරාල් සිමර් කාහි ප්‍රේම් භාරද්වාජ්ගේ චරිතය නිරූපණය කිරීම හේතුවෙනි.

වෘත්තිය
ධීරාජ් ධූපර් වර්තමානය වන විට රසවින්දන කර්මාන්තයේ ජනප්‍රිය මුහුණක් බවට පත්ව ඇත. නළුවකු ලෙස, කාලයත් සමග ඔහු දායක වී ඇති නිර්මාණ තුළින් ඔහු දක්වන උනන්දුව සහ කැපවීම වටහාගත හැක. ධීරාජ් සිය වෘත්තිය ආරම්භ කළේ මෝස්තර නිරූපණ ශිල්පියකු ලෙස වන අතර, ඔහු වෙළඳ දැන්වීම් 100කට අධික සංඛ්‍යාවක් සඳහා නිරූපණයෙන් දායක වී ඇතැයි පැවසේ. මෙම වෙළඳ දැන්වීම් සන්නාම අතරට මරුති සුසුකි, පාකර්, ඩාබර් හනී, සම්සුං ගැලැක්සි, වීඩියෝකොන් මොබයිල් සහ TATA AIG වැනි ප්‍රකට වෙළඳ නාම ඇතුළත් ය. ඔහු රූපවාහිනී ක්ෂේත්‍රය වෙත සිය ප්‍රවිෂ්ඨය සනිටුහන් කළේ කලර්ස් ටීවී නාළිකාවෙන් විකාශය වූ රූපවාහිනී කතාමාලාවක් වූ මාත් පිතා කේ චර්නොන් මේන් ස්වර්ග් කතාමාලාව තුළිනි‍. මෙහි ඔහු විසින් අංශ් නම් චරිතය නිරූපණය කරන ලදී. ඉන් අනතුරුව ඔහු ස්ටාර් ප්ලස් නාළිකාවේ රූපවාහිනී කතාමාලාවක් වූ බෙහෙනෙයින් සමග සම්බන්ධ විය. මෙහි ඔහු භවේශ් පයිල් නැමැති චරිතයක් නිරූපණය කළේ ය. එසේම ඔහු එස්ඒබී ටීවී නාළිකාවේ මිසිස් තෙන්දුල්කාර් නම් මාලා නාට්‍යයේ සුශාන්ත්ගේ චරිතය නිරූපණය කොට තිබේ. මීට අමතරව ධූපර් සෝනි ටීවී නාළිකාවේ කුච් තෝ ලොග් කහෙන්ගේ කතාමාලාව තුළ පසුබිම් චරිත නිරූපණයක් ද සිදුකළේ ය. වර්තමානය වන විට ඔහු කලර්ස් ටීවී නාළිකාවේ අතිශයින් ජනප්‍රියාදරයට පත් රූපවාහිනී කතාමාලාවක් වන සසුරාල් සිමර් කා කතාමාලාවේ සුප්‍රකට ප්‍රේම් භාරද්වාජ්ගේ චරිතය නිරූපණය කරනු ලබයි. මෙය කලර්ස් ටීවී නාළිකාවේ ඉහළම ප්‍රේක්ෂක ප්‍රතිචාර ලත් මෙන්ම වඩාත්ම නැරඹූ රූපවාහිනී වැඩසටහන්වලින් එකක් ද වේ. ප්‍රේම් ලෙස ඔහු සිදු කළ චරිත නිරූපණය ප්‍රේක්ෂකයන් අතර අතිශය ජනප්‍රියත්වයට පත් වූ අතර, ‍වර්තමානය වන විට “ප්‍රේම්” යන්න ධීරාජ් ධූපර් හඳුන්වන විකල්ප නාමයක් බවට පත්ව ඇත. (මෙම නාමයම සල්මන් ඛාන් හැඳන්වීමට ද රසිකයින් විසින් භාවිතා කරනු ලබයි) මින් පෙර සුසරාල් සිමර් කා කතාමාලා‍වේ එම චරිතය නිරූපණය කළේ ෂොආයිබ් ඊබ්‍රහිම් විසිනි.

ධීරාජ් විසින් ඕර් දිඛාඕ විසින් නිර්මාණය කරන ලද එවැනි ගණයේම වෙබ් කතාමාලාවක් වූ SOAPHOLICS (සෝෆොලික්ස්) සඳහා ද සිය දායකත්වය සපයයි. මෙය ඉන්දියානු රූපවාහිනී වැඩසටහන් පිළිබඳ වන හාස්‍යජනක නිර්මාණයකි. එම වීඩියෝ පෙළ මගින් මිනිසුන් රූපවාහිනී වැඩසටහන් සහ ඒවායේ ඇතැම් චරිත වෙත ඇබ්බැහි වනු නිරූපණය කෙරේ. සිය ගැඹුරු හැසිරීමෙන් මිදී ධීරාජ් සාර්ථකව සිය චරිතය තුළ හාස්‍යය ජනනය කිරීමට සමත්ව ඇත. මීට අමතරව 2016දී ඔහු Yellow නැමැති කෙටි චිත්‍රපටයක ද පෙනී සිටියේ ය.

රූපවාහිනිය

පෞද්ගලික දිවිය
2016 නොවැම්බර් 16 දින නව දිල්ලියේ දී ධූපර් රූපවාහිනී නිළියක වන විනී අරෝරා සමග විවාහ විය. ඔවුන් පළමුව මුණගැසී තිබුණේ  2009දී මාත් පිතා කේ චර්නොන් මේන් ස්වර්ග් දර්ශන තලයේ දී ය.

මේවාත් බලන්න
 ඉන්දියානු රූපවාහිනී නළුවන් ලැයිස්තුව

ආශ්‍රේයයන්

ජීවත්වන්නෝ
1984 උපත්
දිල්ලියෙහි නළුවන්
ඉන්දියානු රූපවාහිනී නළුවෝ
ඉන්දියානු සෝප් ඔපෙරා නළුවන්
ඉන්දියානු මෝස්තර නිර්මාණ ශිල්පීන්
ගෞතම් ගුලාති

ගෞතම් ගුලාති (උපත 27 නොවැම්බර් 1987) යනුවෙන් හැඳින්වෙන්නේ ඉන්දියානු චිත්‍රපට සහ රූපවාහිනී නළුවෙකි. ඔහු වඩාත් ප්‍රකට වූයේ දියා ඕර් බාති හම් රූපවාහිනී කතාමාලාවේ ඔහු විසින් නිරූපණය කළ වික්‍රම් අරුන් රාතිගේ චරිතය හේතුවෙනි. එසේම ඔහු කලර්ස් ටීවී නාළිකාවෙන් විකාශය වූ රියැලිටි වැඩසටහනක් වන බිග් බොස් 8 තරගාවලියේ ජයග්‍රාහකයා ද වේ. ඔහු රාකේශ් මෙහ්තාගේ කෙටි චිත්‍රපටයක් වූ "දර්පොක්" සඳහා රංගනයෙන් දායක විය. මෙම චිත්‍රපටය 67වන කෑන්ස් චිත්‍රපට උළෙලේ දී ප්‍රදර්ශනය කෙරිණි. මෙහි දී ඔහු නිරූපණය කරන ලද්දේ සිය මෑණියන්ව අතවරයකින් රැක ගැනීමට නොහැකි වීමෙන් ක්ෂතිජභාවයකට පත්වන 28 හැවිරිදි අර්බුදකාරී තරුණයකගේ චරිතයකි. ඔහු සමන් වීරමන් විසින් අධ්‍යක්ෂණය කරන ලද සිංහල චිත්‍රපටයක් වූ .ශ්‍රී සිද්ධාර්ථ ගෞතම චිත්‍රපටයේ දේවදත්ත කුමරුගේ චරිතය නිරූපණය කළේ ය. මීට අමතරව ඔහු විසින් මොහම්මද් අෂාරුද්දීන්ගේ චරිතාපදාන චිත්‍රපටයක් වූ අෂාර් චිත්‍රපටයේ ඉන්දියානු ක්‍රිකට් ක්‍රීඩකයකු වූ රවි ශාස්ත්‍රිගේ චරිතය නිරූපණය කොට ඇත. ඔහු "ටෙඩී බෙයාර්" නැමැති සංගීත වීඩියෝවේ ද පෙනී සිටියේ ය. මෙහි ඔහු සමග කණිකා කපූර්, ඉක්කා සිං සහ සාක්ෂි සල්වේ යන නළු නිළියන් පෙනී සිටින ලදී. මෙම වීඩියෝව සාක්ෂි විසින් ලියන ලද ග්‍රන්ථයක් වූ The Big Indian Weddingහි ප්‍රවර්ධන කටයුතු හා සමගාමීව සිදු විය.

ගුලාති සිය රංගන දායකත්වය සැපයූ රූපවාහිනී කතාමාලා අතර කහානි හමාරේ මහාභාරත් කි (2008-2009), කසම් සේ (2008-2009), තුජ් සන්ග් ප්‍රීත් ලගායි සජනා (2008-2010), ප්‍යාර් කී යේ ඒක් කහානි (2010-2011), දියා ඕර් බාති හම් (2011-2014) වැනි කතාමාලා ප්‍රධාන ස්ථානයක් ගනියි. ප්‍රේක්ෂකයන් අතර ජනප්‍රියත්වයට පත් දියා ඕර් බාති හම් රූපවාහිනී කතාමාලාවේ ඔහු විසින් නිරූපණය කළ චරිතය පසුව කරන් ගොඩ්වානි විසින් ප්‍රතිස්ථාපනය කරන ලදී. 2013දී ඔහු නාච් බලියේ 5 රියැලිටි වැඩසටහන හා සම්බන්ධ විය. 2014-2015 අතර කාලයේ පැවැත්වුණු බිග් බොස් 8 රියැලිටි වැඩසටහන් තරගාවලියේ ජයග්‍රහණය ඔහුට හිමි විය. මීට අමතරව ඔහු ෆාරා කි දාවත් (2015), ඉන්ඩියා’ස් නෙක්ස්ට් ටොප් මොඩ්ල් (2015), එම්ටීවී බිග් එෆ් (2015) සහ ජලක් දිඛ්ලා ජා රීලෝඩඩ් (2015) යන වැඩසටහන් සමග සම්බන්ධ විය. 2015දී බිග් බොස් 9 වැඩසටහනටත්, 2016දී බිග් බොස් 10 වැඩසටහනටත් ඔහු ආරාධිත අමුත්තකු ලෙස සහභාගී වී තිබේ.

රූපවාහිනිය

චිත්‍රපට

සම්මාන සහ නිර්දේශ

ආශ්‍රේයයන්

බාහිර සබැඳි

 
 

21වන සියවසේ ඉන්දියානු නළුවන්
ජීවත්වන්නෝ
1987 උපත්
බිග් බොස් සහභාගීවූවන්
ඉන්දියානු සෝප් ඔපෙරා නළුවන්
ඉන්දියානු චිත්‍රපට නළුවන්
ඉන්දියානු රූපවාහිනී නළුවෝ
ඉන්දියානු රූපවාහිනී නිවේදකයින්
ළදරු ආසාදන

ළදරු ආසාදන ලෙස සලකණු ලබනුයේ උපතේ සිට පළමු සති 04 ඇතුලත සෑදෙන රෝගාබාධ වේ. මේවා වර්ග තුනකින් සලකා බැලිය හැක. එනම් මව් කුස තුලදී, උපත සිදුවන විට කුහරය තුලදී (perinatal),හො උපතින් පසු. සමහර ආසාදන උපත සිදුවන විට බලාපොරුත්තු විය හැක, නමුත් අනෙක් ආසාදන උපතින් පසු සතියකින් හො මසකින් ඇතිවිය හැක. HIV, hepatitis B, malaria වැනි ආසාදන උපතට පෙර ඇතිවන නමුත් බොහො කලක් යනතෙක් නොපෙනේ.

There is a higher risk of infection with preterm or low birth weight neonates. Respiratory tract infections contracted by preterm neonates may continue into childhood or possibly adulthood with long-term effects that limit one's ability to engage in normal physical activities, decreasing one's quality of life and increasing health care costs. In some instances, neonatal respiratory tract infections may increase one's susceptibility to future respiratory infections and inflammatory responses related to lung disease.

References
තුර්ක්මෙන් ආභරණ

තුර්ක්මෙන් ආභරණ යනුවෙන් හැඳින්වෙන්නේ බටහිර සහ මධ්‍යම ආසියාවේ තුර්ක‍්මෙන්වරුන්ට අයත් විවිධ සංස්කෘතීන්හි සම්භවය වූ ආභරණ ප්‍රභේදයකි. මෙම ආභරණ බාහිර අලංකාරය සඳහාම පමණක් නොව අධ්‍යාත්මික හේතූන් මත ද පළඳින ලදී. පුද්ගලයකු පැළඳි ආභරණ ප්‍රමාණය මත ඔහුට සමාජයේ හිමි තත්ත්වය නිරූපණය විය.

ඉතිහාසය 
අර්ධ-සංචාරක ජනතාවක් වූ විවිධ තුර්ක්මෙන් ගෝත්‍ර නිරන්තරයෙන් මැද පෙරදිග ජනාවාස මධ්‍යස්ථානවල වූ ජනයා සමග සම්බන්ධතා ඇති කරගන්නා ලදී. මෙම සම්බන්ධතාවන් තුර්ක්මෙන් ආභරණ නිර්මාණකරුවන් සඳහා බෙහෙවින් වාසිදායක විය. මෙමගින් ආභරණ නිර්මාණකරණය පිළිබඳ නවීන දැනුම තුර්ක්මෙන්වරුන් කරා සංක්‍රමණය විය. තුර්ක්මෙන් ආභරණ එකම ප්‍රභේදයට අයත් ඒවා නොවේ. වෙනස් තුර්ක්මෙන් ගෝත්‍රවල වූ කලා ශිල්පීන්ගේ ආභරණ අතර විවිධ වෙනස්කම් දක්නට ලැබිණි. වටිනා පාෂාණ එබ්බවූ රිදී ආභරණ තුර්ක්මෙන් ආභරණ අතර වඩාත්ම පුළුල් ලෙස නිර්මාණය වූ ආභරණ ප්‍රභේදය ලෙස සැලකේ. තුර්ක්මෙන් සම්ප්‍රදායයන් තුළ විශ්වාස කෙරෙන්නේ වටිනා පාෂාණ මානව සෞඛ්‍යය කෙරෙහි වාසිදායක වන බවයි. එසේම බොහෝ තුර්ක්මෙන් ‍ගෝත්‍රික ජනයා මෙම ආභරණ සතුව මායාමය බලයක් පවතින්නේ යැයි විශ්වාස කරන්නට වූහ. ආභරණවල නිරූපණය කළ දර්ශන ද විවිධත්වයක් පෙන්නුම් කරයි; ඇතැම් ආභරණවල සත්ත්ව රූ සහ මල් මෝස්තර නිරූපණය වූ අතර, ඇතැම් ආභරණවල තුර්ක්මෙන් ජනයාට පූජනීය වූ කඳුවැටිවල දර්ශන හෝ ජ්‍යාමිතික මෝස්තර ඇතුළත් විය. වෙනස් වර්ගවල මැණික් වර්ග භාවිතයෙන් එය පළඳින්නාට විවිධ වූ බලපෑම් එල්ල වන්නට ඇත. කාර්නේලියන් පාෂාණ සහ රිදී බාවිතය මගින් මරණය සහ රෝග වැළැක්වෙන්නේ යැයි විශ්වාස කෙරිණි. නිල් මැණික් පාරිශුද්ධත්වයේ සංකේතයක් ලෙස පැළඳීම සිදු විය.

තුර්ක්මෙන් සමාජයේ එක් එක් පුද්ගලයාට හිමිව තිබූ තත්ත්වය එම පුද්ගලයා පළඳින ආභරණ ප්‍රමාණය අනුව වටහා ගත හැකි විය. කලා ඉතිහාසඥ ලයිලා ඩිබා අනුව, තුර්ක්මෙන් ආභරණ නිර්මාණය කොට පැළඳීම තුර්ක්මෙන් සමාජයේ සෑම තරාතිරමකම පුද්ගලයන් විසින් සිදු කළ බවයි. ඛාන්වරුන්ගේ සිට "යැපුම් මට්ටමේ" සැමදෙනාම පැළඳි බව ඇය පවසයි. එසේම සිය දිවියේ මුල්කාලයේ වටිනා පාෂාණවලින් යුත් ආභරණ පැළඳීම තුළින් සිය සරුභාවය ඉහළ නැංවෙන බවට තරුණ කාන්තාවන් අතර විශ්වාසයක් ද විය. දරු උපතකින් පසුව, වයස්ගත වීමත් සමග කාන්තාවන් පළඳින ආභරණ ප්‍රමාණය ක්‍රමයෙන් අඩු වන්නට විය. පළඳින්නාගේ ආභරණයේ ඇති විලාසිතාව අනුව වස්ත්‍ර ද එයට උචිත මෝස්තරවලින් යුක්තව නිර්මාණය කරන ලදී.

තුර්ක්මෙන් ආභරණ කර්මාන්තය වර්තමානයේ පවා දක්නට ලැබේ. වටිනා ලෝහ සහ මැණික් වර්ග සඳහා වියදම අධික නිසා ඇතැම් තුර්ක්මෙන් ආභරණ නිර්මාණකරුවෝ මැණික් වෙනුවට වීදුරු පබළු ආදේශයක් ලෙස යොදාගනිති.

ගැලරිය

ආශ්‍රේයයන් 

ආභරණ
ජනවාර්ගික තුර්ක්මෙන් සංස්කෘතිය
තුර්ක්මෙනිස්තාන සංස්කෘතිය
නේපාලයේ ප්‍රතිමා කලාව

නේපාලයේ ප්‍රතිමා කලාව සතුව දීර්ඝ ඉතිහාසයක් ඇත. එහි දී වීදුරු, ලෝහ, පාෂාණ, දැව එසේ නොමැති නම් මැටි වැනි මාධ්‍ය යොදා ගනිමින් වෙනස් හැඩයෙන් සහ ප්‍රමාණයෙන් යුත් ප්‍රතිමා නිර්මාණය කිරීම සිදු විය. චිත්‍ර කලාව සේම මූර්ති ශිල්පය ද නේපාලයේ ආගමික සම්ප්‍රදායයන් සහ රීතීන්  ඔස්සේ එකිනෙකට බැඳී පවතී. ලෝහයෙන් සහ පාෂාණ භාවිතයෙන් විවිධ දෙවිවරුන් උදෙසා ප්‍රතිමා නිර්මාණය කිරීම සම්බන්ධයෙන් නේපාලයට දීර්ඝ සම්ප්‍රදායයක් ඇත. රාජ්‍ය ඉතිහාසය පුරා මූර්ති ශිල්පය සංවර්ධනය විය.

ලිච්ඡවී රජකු වූ මන් දේව් විසින් ඉදිකරවන ලද බාමන් ත්‍රීබික්‍රම් ප්‍රතිමාව නේපාලයෙන් හමුවන පැරණිතම ප්‍රතිමා ලෙස සලකනු ලැබේ. ලිච්ඡවී සමය තුළ නිර්මාණය වූ ප්‍රතිමා නිර්මාණ අතර පාලන්චෞක් භගවතී, බුධනිල්කාන්ථ වැනි ප්‍රතිමා වැදගත් වේ. ලිච්ඡවී රාජ්‍ය සමය තුළ ආරම්භ වී ගොඩනැගුණු ප්‍රතිමා කලාන මල්ල රාජ්‍ය සමයේ උච්චස්ථානයට පත්ව ඇත. සැබැවින්ම මල්ල යුගය නේපාලි ප්‍රතිමා කලා ඉතිහාසයේ ස්වර්ණමය යුගය වශයෙන් සැලකේ. චන්ගු නාරායන් දේවාලය තුළ සහ එය වටා දක්නට ලැබෙන ප්‍රතිමා, පාලන්චෞක් භගවතී, බුධනිල්කාන්ථ යනාදී මූර්ති ලිච්ඡවී සමය තුළ නේපාලයේ නිර්මාණය වූ මූර්තීන්වලට නිදසුන් කිහිපයකි.

නේපාලි ප්‍රතිමා ශිල්පීන් සිය ප්‍රතිමා නිර්මාණයේ දී පාෂාණ, දැව, සහ ටෙරාකොටා වැනි විවිධ මාධ්‍ය යොදාගෙන තිබේ. ඔවුන්ගේ ලෝහමය ප්‍රතිමා බොහෝ විට රන් ආලේප කොට ඇති අතර, එහි රන් වියෝජනය වී ඇති ස්ථානවල මඳක් රතු දුඹුරු පැහැ තඹ පෙද බැඳීම සිදු වේ. මෙයට හේතුවී ඇත්තේ ප්‍රතිමාවල අනර්තර්ගත වන ඉහළ තඹ ප්‍රමාණයයි. මේ අතුරින් බොහෝමයක්, විශේෂයෙන්ම පසුකාලීනව නිර්මාණය වූ ප්‍රතිමා තරමක් වටිනා පාෂාණවලින් අලංකාර කොට ඇත. දැවමය ප්‍රතිමා නිර්මාණ ද තිබූ අතර, ඒවා බොහෝවිට ගෘහනිර්මාණ අංග සඳහා භාවිතා විය. ටෙරාකොටා මාධ්‍යයෙන් තැනූ නිර්මාණ තරමක් දුර්ලභ ය.

ඉන්දියානු සම්ප්‍රදායේ ආභාසය ලබමින් බුද්ධාගමේ සහ හින්දු ආගමේ ආගමික ප්‍රතිමා ශිල්ප ක්‍රම අනුව යමින් නේපාලි ප්‍රතිමා කලාව එයටම අනන්‍ය ස්වභාවයක් ගොඩනගා ගත්තේ ය. මෙහි දී වඩාත් විසිතුරු, අතිශයෝක්තියෙන් යුත් ඉරියව් හුවා දැක්වෙන දිගටි මුහුණුවලින් යුත් ප්‍රතිමා නිර්මාණය විය.

ලිච්ඡවී යුගය 
ලිච්ඡවී නම් පාලන වංශයක් විසින් පාලනය ගෙනගිය ලිච්ඡවී රාජ්‍ය කාලය තුළ (ක්‍රි.ව 330-879) නේපාලයේ මූර්ති කලාව දියුණුවට පත් වූයේ ය. මෙම යුගය තුළ දී මූර්ති නිර්මාණය කිරීම සඳහා බහුල වශයෙන් භාවිතා කොට ඇත්තේ බැසෝල්ට් නම් පාෂාණ විශේෂය වන අතර මුලින්ම පාෂාණය කැපීමෙන් අනතුරුව ඔප දැමීම සහ යකඩ කුඩු භාවිතයෙන් වලිච්චි ගෑම සිදුකරන ලදි.

මල්ල යුගය 

මල්ල යුගයේ පාලකයෝ බුදු දහම මෙන්ම හින්දු ආගම යන සම්ප්‍රදායයන් දෙකටම අනුග්‍රහ දැක්වූහ. මේ නිසා ‍බෞද්ධ මෙන්ම හින්දු යන ප්‍රතිමා කලාවන් දියුණුවට පත් විය. මුලින් කත්මණ්ඩු මිටියාවතේ පදිංචිව සිටි නෙවාර් ජනයා එම කලාපය ඔස්සේ ව්‍යාප්ත වූ අතර, හිමාලය තෙක් විහිදෙන හම කලාපයේ කලා සම්ප්‍රදායය කෙරෙහි ආධිපත්‍යය පැතිරවීමට ඔවුහු සමත් වූහ.
මෙම යුගයේදී, ගනේෂ, ශිව, විෂ්ණු, සූර්ය, ලක්ෂ්මී, සරස්වතී, ගෞතම බුදුන් වහන්සේගේ වැනි පූජනීය ප්‍රතිමා නිර්මාණය විය. මේ යුගයේ දක්නට ලැබෙන වෙනත් ප්‍රතිමා අතර රජවරුන් සහ දෙවියන් ප්‍රතිමා ද දක්නට ලැබේ. තාක්ෂණයේ දියුණුවත් සමග  අච්චු භාවිතය යන ක්‍රම භාවිතයෙන් වස්ත්‍ර සැරසිළි කැටයම් කිරීම සහ තන්ත්‍රික අදහස් සහ චාරිත්‍ර පදනම් කරගත් ක්‍රියාවලි අත්හදා බලන ලදි.

ගැලරිය

ආශ්‍රේයයන්

බාහිර සබැඳි 
 ප්‍රතිමා පිළිබඳ තොරතුරු නේපාලි ප්‍රතිමා කලාව
 නේපාලයේ ප්‍රතිමා කලාව manang.com තුළ

මේවාත් බලන්න
 මූර්ති කලාව
 ලිච්ඡවී යුගය

නේපාලය
නේපාලයේ කලාව
මකර හිස සහ සුළං සීනුව

මකර හිස් හැඩැති පරාල අග්‍රය සහ සුළං සීනුව (ඉංග්‍රීසි: ; කොරියානු: ; චීන: ) යනුවෙන් හැඳින්වෙන්නේ ක්‍රි.ව. 10වන සියවසේ කොරියාවේ මුල්කාලීන ගොර්යෝ රාජවංශ සමයේ නිර්මාණය වූ ලෝහමය සුළං සීනුවකි. මෙය රාජ මාලිගාවක හෝ බෞද්ධ විහාර ගොඩනැගිල්ලක් අලංකාර කිරීම සඳහා භාවිතා වන්නට ඇත. රන් ආලේප කරන ලද ලෝකඩ මාධ්‍යයෙන් නිර්මිත මෙය ප්‍රධාන කොටස් දෙකකින් සමන්විත ය. එනම්: සුළං සීනුව සහිත පහළ කොටස සහ මකර හිස සහිත ඉහළ කොටසයි. මකර හිස සහිත ඉහළ කොටසේ වූ ඇස්, මුඛය, අං, කන්, විවෘත මුඛය සහ අනෙක් කොටස්වල අලංකාර මෝස්තර රටාවක් දැකගත හැක. සුළං සීනුවේ ඉහළ කොටසේ ඇති කොක්කක් වැනි ව්‍යූහයෙන් සීනුව සහ මකර හිසෙහි නිකට එකිනෙක සම්බන්ධ කරන ලදී. සුළං සීනුවේ පහළ දෙපස මුහුණත්වල නෙළුම් මල් රටාවකින් ආවරණය වූ වෘත්තාකාර පෘෂ්ඨයක් මධ්‍යයේ ස්වස්තිකයක් දැකගත හැක. මෙය බුදුන් වහන්සේ හා සම්බන්ධ පුරාතන සංකේතයක් යැයි සැලකේ. ආසියානු සංස්කෘතිය තුළ මකරාගේ රුව ආරක්ෂාවේ සහ භයංකාරභාවයේ සංකේතයක් ලෙස සැලකෙන හෙයින්, මෙම ලෝකඩ මකර හිස් හැඩැති පරාල අග්‍රය සහිත සුළං සීනුව රාජ මාලිගයක් හෝ බෞද්ධ විහාරයක තැන්පත් කොට තිබෙන්නට ඇතැයි සිතිය හැක.

හැඳින්වීම 
කොරියානු අර්ධද්වීපයේ කලාව අතිශයින් දියුණුවට පත්වී ය. කොරියාවෙන් හමුවන මැටි බඳුන් ඉතා අනර්ඝ ලක්ෂණවලින් යුත් අතර, ඉතා අලංකාරවත් ආභරණ සොහොන්ගැබ් තුළ භූමදානය කොට තිබී සොයාගෙන තිබේ. ක්‍රි.ව. 7වන සියවසේ සිට 17වන සියවස දක්වා වූ කාලය තුළ කොරියාව තුළ ලෝහ කර්මාන්තය තුළ අගනා නිර්මාණ රැසක්ම බිහි විය. එසේම කොරියානු පෝසිලේන් කර්මාන්තය සහ සිතුවම් කලාව තුළ එයටම අනන්‍ය වූ ලක්ෂණ රැසක් දැකගත හැක. ලෝකඩයෙන් තනා රන් ආලේප කොට ඇති මෙම මකර හිස් හැඩැති පරාල අග්‍රය සහ සුළං සීනුව ද එවැනි නිර්මාණ අතර විශිෂ්ට ගණයෙහි ලා සැලකිය හැක්කකි. කොරියානු කලාව සහ සංස්කෘතිය තුළ මකර රුවට සුවිශේෂී ස්ථානයක් හිමි වේ. එහි දී මිනිසුන්ගේ ආරක්ෂකයකු ලෙස මෙන්ම දුෂ්ට බලවේග වළක්වන්නකු ලෙස ද මකරාට ගෞරව දැක්වේ. මකරාගේ ඇති රෞද්‍රත්වය විදහා දක්වන මෙම නිර්මාණය ගොර්යෝ රාජවංශ සමයේ පැවති විස්මිත කලා කෞශල්‍යයට නිදසුනක් ලෙස සැලකිය හැක. මෙහි ස්වරූපය අනුව මෙම නිර්මාණය රාජ මාලිගයක හෝ විහාරස්ථානයක ආරක්ෂක සංකේතයක් ලෙස සවිකොට තිබෙන්නට ඇතැයි සිතිය හැක. මෙහි ඝණ්ටාරය ලෙස ක්‍රියා කරන සුළං සීනුවෙහි ඇතුළත අතීතයේ ලෝහමය ඝණ්ටා ගෙඩියක් තිබෙන්නට ඇතැයි විශ්වාස කෙරේ. මෙම මකර හිස් හැඩය සහිත පරාල අග්‍රය සහ සුළං සීනුවට ආසන්න වශයෙන් සමාන තවත් නිර්මාණයක් සෝල්හි සම්සුං කලා කෞතුකාගාරයේ දැකගත හැක. සුළං හැමීමේ දී මෙම සීනුව නාද වන්නට ඇත.

මේවාත් බලන්න
 සුළං සීනුව

ආශ්‍රේයයන්

වැඩිදුර කියවීමට 

කොරියාවේ කලාව
ගොර්යෝ රාජවංශයේ කලාව
ගෝනගමුව

ගෝනගමුව,සබරගමුව පළාතේ, යටියන්තොට ප්‍රාදේශීය ලේකම් කොට්ඨාසයේ ගමකි.

නිරුක්තිය
අතීතයේ සිදුවූ සිදුවීමක් නිසා මෙම ගමට "ගෝනගමුව" නම ලැබී ඇති බව ජනප්‍රවාදයන්හී කියවෙයි. දඩයක්කරුවෙක්ගෙන් ජීවිතය බේරාගැනීමට දිව ආ ගෝනෙකු නිවසක් තුලට රිංගා ඇති අතර එදා පටන් ගෝනා ආ ගොමුව යන නම භාවිත කර ඇත. පසු කාලීනව ව්‍යවහාරයේදී ගෝනගමුව ලෙස වෙනස්ව ඇත.

ජන විවිධත්වය
අසූව දශකයට පෙරාතුව වතු වැඩ සදහා පැමිණි ඉන්දියානු සම්භවයක් සහිත ශ්‍රී ලාංකික දෙමළ ජනයා ජීවත්ව සිට ඇති අතර, අසුව දශකයේ රට තුල ඇතිවූ ජනවාර්ගික අර්බුදය හේතුවෙන් සිදුවූ සිදුවීම් සමග ඔවුන් ප්‍රදේශය හැරගොස් ඇත. මේ වන විට සිංහල ජනතාව පමණක් මෙම ගමෙහි පදිංචිව සිටී.

මූලාශ්‍ර

ශ්‍රී ලංකාවේ නගර සහ ගම්මාන
හන් ගන්

හන් ගන් (චීන: 韩干/韓幹) (ක්‍රි.ව. 706-783 පමණ) යනුවෙන් හැඳින්වෙන්නේ චීනයේ ටෑං රාජවංශ සමයේ විසූ චිත්‍ර ශිල්පියෙකි.

ඔහු පැවත ආවේ වර්තමාන ෂාන්ෂිහි ෂි’ආන් හෙවත් චං’අන් හෝ නූතන ෂාස්ෂි හෙවත් ලැන්ටියෑන් හෝ වර්තමාන හෙනාන්හි කායිෆෙං ප්‍රදේශයේ පිහිටා තිබූ ඩැලියෑං යන ප්‍රදේශවලින් එකකිනි. ඔහු දිළිඳු පවුලක උපත ලැබී ය. කුඩා කල ඔහු අසල වූ සුරාසලක සේවකයකු ලෙස සේවය කළේ ය. ප්‍රමුඛ කවියකු වූ වැං වෙයි විසින් යොවුන් වියේ විසූ හන් ගන්ගේ කුසලතා හඳුනා ගන්නා ලදී. ඔහු හන්ට කලාවන් ඉගෙනීමට අනුග්‍රහය ද දැක්වී ය. පසුව හන් මාලිගයේ සිතුවම් ශිල්පියකු වූ කාඕ බාගේ ශිෂ්‍යයකු බවට පත් විය. සිය අධ්‍යයන කටයුතුවලින් පසුව, හන් ටෑං රාජ මාලිගයේ චිත්‍ර ශිල්පියකු බවට පත් විය.

චූ ජිංෂුවෑන් සඳහන් කොට ඇත්තේ මෙසේ ය: "චෙන් හූන්ගේ සිතුවම් සමග ඉදිරිපත් කොට තිබූ සිතුවම්වල ඇති අසමානතාවය පිළිබඳ අධිරාජයා විමසී ය. එවිට හන් ගන් පිළිතුරු දුන්නේ: "ඔබගේ සේවකයා සැබෑම සිතුවමුයි නිර්මාණය කොට තිබෙන්නේ. ඒ සියල්ල ඔබ වහන්සේගේ ඉස්තාලයේ අශ්වයන් ය" යනුවෙනි. මේ නිසා අධිරාජයා තවත් ඔහු කෙරෙහි පැහැදුණේ ය. මෙම සිදුවීම හේතුවේන අධිරාජයා ශිල්පියාට තවත් අනුග්‍රහය දැක්වී ය. කෙසේනමුත්, මෙය එතරම් පුදුමයට කරුණක් නොවන්නේ අඩු වර්ධනයක් ඇති මධ්‍ය ආසියානු අශ්ව ප්‍රභේද කෙරෙහි ටෑං අධිරාජකීය වංශිකයින් ප්‍රියතාවයක් දැක්වූ නිසායි. කෙසේනමුත්, විවිධ සිත්තරුන් එම අශ්වයන්ව නිරූපණය කොට ඇත්තේ විවධ අයුරිනි. මෙම රාජවංශයේ ආරම්භක කාලයේ චීනය එක්සත් කිරීම සඳහා යුද්ධ මාලාවක් දියත් කළ බැවින්, යුධ කටයුතුවල දී අශ්වයින් බෙහෙවින්ම උපකාරී විය.

හන් විසින් සිතුවම් කරන ලද රැයෙහි බබලන සුද නම් සිතුවම අගනා නිර්මාණයක් ලෙස සැලකේ.මෙය වර්තමානයේ මෙට්‍රොපොලිටන් කලා කෞතුකාගාර‍යේ ප්‍රදර්ශනයට තබා ඇති අතර, මෙම සිතුවම් 1977දී කෞතුකාගාරය වෙත ප්‍රදානය කෙරුණකි. එම සිතුවම මගින් නිරූපණය කෙරෙන්නේ කුළුණකට තබා ගැටගසන ලද චීනයේ ටෑං රාජවංශයේ ෂුවැන්සෝං අධිරාජයාගේ අශ්වයා කලබල කරන අයුරුයි. මෙහි දී ඔහු පුරාණෝක්තිවල එන ‍භයානක අශ්ව රූ මෙන් නොව, මෙය මනා විශ්වසනීයත්වයකින් යුතුව සිතුවම් කොට තිබේ. හන් මෙම අශ්වයාට මානවරූපී ලක්ෂණ ලබාදී ඇති අතර, අශ්වයාගේ පීඩාකාරී ස්වරූපය මගින් නරඹන්නාට හැඟීයන්නේ අශ්වයා අනුකම්පාව සහ උපකාරය බලාපොරොත්තුවෙන් සිටින බවයි. කුළුණකට ගැට ගසා තිබීම සහ අශ්වයාගේ මුහුණේ ඇති හැඟීම්බර ස්වරූපය මගින් අධිරජුගේ මාලිගයේ ඇති වෙනස්, එනම් ශෝකී පසුබිම නිරූපණය කෙරේ‍. මෙම ශිල්පියාගේ මුල් සිතුවම් අතරින් බොහෝමයක් වර්තමානයේ දක්නට නොලැබේ. නමුත් පසුකාලීන සියවස්වල චිත්‍ර ශිල්පීන් විසින් ඒවා කිහිප වරක්ම පිටපත් කොට ඇත.

හන් සිය සිතුවම් වෘත්තීය දිවියේ දී බෞද්ධ තේමාවන් රැගත් සිතුවම් ගණනාවක් නිර්මාණය කොට ති‍බේ. කෙසේනමුත්, ඔහුගේ වඩාත්ම ඇගයීමට පත් සිතුවම් ලෙස සැලකෙන්නේ ඔහු විසින් නිර්මාණය කරන ලද අශ්වයින්ගේ රූ ඇතුළත් සිතුවම් ය. ඔහු අශ්වයන්ගේ භෞතික ශරීරය පමණක් නොව, ඔවුන්ගේ ආත්මය පවා සිතුවම් කිරීමට සමත්කම් දැක්වීයයි ප්‍රකට විය. ඔහුගේ කීර්තිය ඔහුගේ ගුරුවරයාගේ නාමය ද අභිබවා ගියේ ය. පසුකාලීන පරම්පරාවල සිත්තරුන් අශ්ව රූ නිර්මාණකරණයේ දී හන්ගේ සිතුවම් අධ්‍යයනය කොට ඇත. ඔහුට ගෞරව වශයෙන් බුධ ග්‍රහලොව මත ඇති ආවාටයක් ඔහුගේ නමින් නම් කොට ඇත.

මේවාත් බලන්න
රැයෙහි බබලන සුද

ආශ්‍රේයයන්

බාහිර සබැඳි
 Metmuseum.org - රැයෙහි බබලන සුද, හන් ගන්ගේ සිතුවමකි.

706 උපත්
783 මරණ
ටෑං රාජවංශයේ චිත්‍ර ශිල්පීන්
8වන සියවසේ චිත්‍ර ශිල්පීන්